છેલ્લાં ૭૦ વર્ષથી એ. કે. ચોકસી નામની સિલ્વર તેમ જ આર્ટિફિશ્યલ વસ્તુઓની દુકાન ધરાવતા વીરેન શાહે જણાવ્યું હતું કે ‘પાર્કિંગ કરવા દેવામાં આવતું ન હોવાથી એક પ્રકારની શાંતિ તો થઈ છે, પણ ઝવેરીબજારની જે રોનક હતી એ દૂર થઈ ગઈ છે. પાર્કિંગ ન થતાં ચાલવાની જગ્યા તો મળી છે, પણ હવે લોકો ઓછા આવતા હોવાથી આ રસ્તાનો કોઈ ઉપયોગ જ નથી. વાહનોને પાર્ક કરવા દેવામાં આવતાં ન હોવાથી ધંધા પર ભારે અસર થઈ છે જે પોસાય એમ નથી. જેમ પાર્કિંગ પર ધ્યાન આપવામાં આવ્યું એમ આ ફેરીવાળાઓ પર કેમ ધ્યાન નથી આપવામાં આવતું. આ નો પાર્કિંગ ઝોન સારો છે, પણ એને કારણે ધંધો બંધ થઈ જતાં એનો કોઈ મતલબ નથી.’